

 **บันทึกข้อความ**

**ส่วนราชการ** สำนักงานปลัดองค์การบริหารส่วนตำบลภูเวียง

**ที่** ขก ๘๕๘๐๑/ วันที่ ๓ กุมภาพันธ์ ๒๕๖๔

**เรื่อง**  การประเมินความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน

**………………………………………………………………………………………………………………………………………………**

**เรียน** นายกองค์การบริหารส่วนตำบลภูเวียง

 การมีผลประโยชน์ทับซ้อนถือเป็นการทุจริตคอร์รัปชั่นประเภทหนึ่ง เพราะเป็นการแสงวหาประโยชน์ ส่วนบุคคลโดยละเมิดต่อกฎหมายและหลักจริยธรรมโดยการใช้อำนาจในตำแหน่งหน้าที่ไปแทรกแซงการใช้ดุลยพินิจในกระบวนการตัดสินใจของเจ้าที่ของรัฐ จนทำให้เกิดการละทิ้งคุณธรรมในการปฏิบัติหน้าที่สาธารณะ ขาดความเป็นอิสระ ความเป็นกลาง และความชอบ ส่งผลกระทบต่อประโยชน์ส่วนรวม ประกอบกับทำให้ผล ประโยชน์ของหน่วยงาน องค์กร สถาบัน สังคมต้องสูญเสียไป โดยอาจอยูในรูปของผลประโยชน์ทางการเงิน คุณภาพการให้บริการ ความเป็นธรรมในสังคม ฯลฯ อย่างไรก็ตามท่ามกลางผู้ที่จงใจกระทำความผิดยังพบผู้กระทำความผิดโดยไม่เจตนาหรือกระโดยไม่รู้เป็นจำนวนมาก นำไปสู่การถูกกล่าวหาร้องเรียนหรือถูกลงโทษ ดังนั้น เรื่องผลประโยชน์ทับซ้อนหรือความขัดแย้งกันระหว่างผลประโยชน์ส่วนตัวกับผลประโยชน์ส่วนรวม จึงเป็นประเด็นปัญหาทางการบริหารภาครัฐในปัจจุบัน

 การวิเคราะห์ความเสียง หมายถึง กระบวนการวิเคราะห์ความเสี่ยงที่เป็นระบบในการบริหารปัจจัย และควบคุมกระบวนการปฏิบัติงานเพื่อลดมูลเหตุของโอกาสที่จะทำให้เกิดความเสียหายของการปฏิบัติงานที่อาจเกิดผลประโยชน์ทับซ้อน ผลประโยชน์ทับซ้อน หมายถึง สภาวการณ์หรือข้อเท็จจริงที่บุคคลไม่ว่าจะเป็นนักการเมือง ข้าราชการ พนักงานบริษัทหรือผู้บริหาร เจ้าหน้าที่ของรัฐ ปฏิบัติหน้าที่ในตำแหน่งหน้าที่ส่งผลกระทบต่อส่วนรวม ซึ่งอาจกระทำโดยรู้ตัวทั้งเจตนาและไม่เจตนา และมีหลายรูปแบบที่ไม่จำกัดอยู่ที่ตัวเงินหรือทรัพย์สิน เท่านั้น หมายความรวมถึงผลประโยชน์อื่นๆที่ไม่ใช่ตัวเงินหรือทรัพย์สินด้วย การวิเคราะห์ความเสียงผลประโยชน์ทับซ้อนจึงหมายถึงกระบวนการวิเคราะห์ความเสี่ยงที่เป็นระบบ ในการบริหารปัจจัย และควบคุมกระบวนการปฏิบัติงานเพื่อลดโอกาส ที่จะทำให้เกิดความเสียหายจากการปฏิบัติงานที่อาจจะเกิดผลประโยชน์ทับซ้อนหรือความขัดแย้งระหว่างผลประโยชน์ส่วนตัวกับผลประโยชน์ส่วนรวมเป็นสำคัญ อันเกี่ยวเนื่องเชื่อมโยงการทุจริต กล่าวคือ ยิ่งมีสถานการณ์หรือสภาวการณ์ขัดกันของผลประโยชน์มากเท่าใดก็ยิ่งมีโอกาสก่อให้เกิดหรือนำไปสู่การทุจริตมากเท่านั้น

 การวิเคราะห์ความเสี่ยงด้านผลประโยชน์ทับซ้อนเป็นการวิเคราะห์ระดับโอกาสที่จะเกิดผลกระทบของความเสี่ยงต่างๆเพื่อประเมินโอกาส และผลกระทบของความเสี่ยง ดำเนินการวิเคราะห์และจัดลำดับความ

-๒-

เสี่ยงโดยกำหนดเกณฑ์การประเมินมาตรฐานที่จะใช้ในการประเมินความเสี่ยงด้านผลประโยชน์ทับซ้อนได้แก่ ระดับโอกาสที่จะเกิดความเสี่ยงและความรุนแรงของผลกระทบและระดับความเสี่ยง ทั้งนี้ กำหนดเกณฑ์ในเชิงคุณภาพเนื่องจากเป็นข้อมูลเชิงพรรณนาที่ไม่สามารถระบุตัวเลขหรือจำนวนเงินที่ชัดเจนได้

 การวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนในปีงบประมาณ พ.ศ. ๒๕๖๓ พบว่ามีความเสียงหรือโอกาสที่จะเกิดการทุจริตหรือผลประโยชน์ทับซ้อนที่จำเป็นต้องดำเนินการบริหารจัดการความเสี่ยง ดังนี้

|  |  |  |  |
| --- | --- | --- | --- |
| ลำดับ | ความเสี่ยง | แนวทางจัดการ | การบริหารจัดการ |
| ๑ | ผู้บริหาร และเจ้าหน้าที่ในหน่วยงาน ยังขาดความรู้ ความเข้าใจ ที่ถูกต้องเกี่ยวกับการใช้อำนาจหน้าที่ในความรับผิดชอบไม่ทราบว่ามีกฎ ระเบียบ กฎหมาย ห้ามไว้ อย่างชัดเจนว่าเป็นกรณีผลประโยชน์ทับ ซ้อน | ประชาสัมพันธ์เผยแพร่เพื่อสร้าง ความรู้ ความเข้าใจด้านกฎหมาย กฎระเบียบ เรื่องผลประโยชน์ทับซ้อน จัดทำคู่มือแนวทางปฏิบัติงาน ให้แก่เจ้าหน้าที่เพื่อป้องกัน ผลประโยชน์ทับซ้อน | จัดทำคู่มือป้องกันผลประโยชน์ทับซ้อน ปรับปรุงคู่มือป้องกันผลประโยชน์ทับซ้อนให้มีความรวบรัดและเข้าใจง่ายพร้อมเผยแพร่แก่บุคลากร |
| ๒ | การเข้าไปมีส่วนร่วมในการตรวจสอบการ ใช้อำนาจยังถูกจำกัด | เปิดโอกาสให้ประชาชนบุคลากร ภายในได้มีส่วนร่วมในการตรวจสอบ เกี่ยวกับการจัดซื้อจัดจ้าง | เปิดโอกาสให้บุคคลภายนอกเป็นคณะกรรมการตรวจการจ้าง |
| ๓ | การขาดจิตสำนึกร่วมในการเสริมสร้าง สังคมแห่งคุณธรรม | ส่งเสริมให้มีการบริหารราชการตาม หลักธรรมาภิบาล | จัดกิจกรรมรณรงค์ให้บุคลากร ภายในแสดงพลังต่อต้านการทุจริต ทุกรูปแบบ |
| ๔ | การขาดจิตสำนึกในการเสริมสร้างสังคมแห่งคุณธรรม | ส่งเสริมให้มีการปลูกฝังค่านิยม และจิตสำนึกด้านคุณธรรม จริยธรรมให้กับเจ้าหน้าที่ทุกระดับ | จัดโครงการสัมมนาให้ความรู้ เกี่ยวกับเรื่องผลประโยชน์ทับซ้อน  |
| ๕ | สังคมยังยึดติดกับกระแสบริโภคนิยมให้ คุณค่ากับความรวยและคนมีอำนาจ | สร้างเครือข่ายเข้ามามีส่วนร่วมในการ ปรับเปลี่ยนทัศนคติที่ไม่ทนต่อการทุจริต | ระดมความร่วมมือจากบุคลากร ทุกระดับ สร้างกระแสสังคมที่ไม่ทนต่อการคอร์รับชั่นผ่านสื่อสังคมออนไลน์ |

-๓-

 **การบริหารจัดการผลประโยชน์ทับซ้อน ประกอบด้วย**

๑. ปกป้องผลประโยชน์สาธารณะ คือ เจ้าหน้าที่ต้องตัดสินใจภายในกรอบกฎหมาย และนโยบายตาม ขอบเขตหน้าที่รับผิดชอบโดยไม่ให้มีผลประโยชน์ส่วนตนมาแทรกแซง

๒. สนับสนุนความโปร่งใสและพร้อมรับผิด คือ กำหนดขั้นตอนการทำงานที่ชัดเจน และเปิดเผยให้ประชาชนทราบ รวมถึงเปิดโอกาสให้ตรวจสอบ

๓. ส่งเสริมความรับผิดชอบส่วนบุคคลและปฏิบัติตนเป็นแบบอย่าง คือ เจ้าหน้าที่ต้องไม่เข้าไปมีผลประโยชน์ทับซ้อนในการปฏิบัติงานและจัดการกับเรื่องส่วนตัวเพื่อหลีกเลี่ยงปัญหาให้มากที่สุดโดยฝ่ายบริหารต้องดำเนินการเกี่ยวกับการสร้างระบบป้องกันพร้อมกำหนดนโยบาย

๔. สร้างวัฒนธรรมองค์กร คือ ผู้บริหารต้องสร้างสภาพแวดล้อมเชิงนโยบายที่ช่วยสนับสนุนการตัดสินใจในเวลาที่มีประเด็นผลประโยชน์ทับซ้อนเกิดขึ้น

 **แนวทางการป้องกันการเกิดผลประโยชน์ทับซ้อน**

๑. ปรับปรุงนโยบาย มาตรการให้รัดกุม ชัดเจน ลดโอกาสที่จะใช้อำนาจเพื่อประโยชน์ส่วนตน

๒. คอยสังเกต ประเมินพฤติกรรมความเสี่ยงต่อการเกิดผลประโยชน์ทับซ้อนอย่างมีระบบในกรณีที่มีเหตุการณ์เกิดขึ้นอาจใช้ทั้งการติดตั้งกล้องวงจรปิด และการใช้สายสืบภายใน

๓. ลดโอกาสการเกิดผลประโยชน์ทับซ้อน โดยวิธีการสับเปลี่ยนหมุนเวียนงานเพื่อป้องกันการรวมกลุ่ม

๔. ตรวจสอบพฤติกรรมของเจ้าหน้าที่ระดับบริหารเนื่องจากมีแนวโน้มที่จะเกิดผลประโยชน์สูง

๕. มีระบบพิจารณาคัดเลือกผู้ทำหน้าที่ดูแลเรื่องการเงินทุกระดับเป็นพิเศษและควรให้ตรวจสอบ พฤติกรรมร่ำรวยผิดปกติ

๖. ควรมีการศึกษาวิจัยอย่างแท้จริงในกลุ่มงานที่มีปัญหาเรื่องผลประโยชน์ทับซ้อนสู

๗. ควรมีการทดสอบเรื่องความซื่อตรงของข้าราชการ บุคลากร ในหน่วยงานเป็นครั้งคราว

๘. ทำการสำรวจทัศนคติของประชาชน และผู้มารับบริการ เพื่อประเมินผลการทำงานและการคอร์รัปชั่น

 จึงเรียนมาเพื่อโปรดทราบ

 (ลงชื่อ) เชิดเชาว์ สุดาเดช

 (นายเชิดเชาว์ สุดาเดช)

 นิติกร

 คำสั่งนายก………………………………………………………..

 (ลงชื่อ) จรัส แสงพันธ์

 (นายจรัส แสงพันธ์)

 นายกองค์การบริหารส่วนตำบลภูเวียง